KTC:ส่องกำไรไตรมาส 2/59 โต 26.9%กูรูแนะนำซื้อราคาเป้าหมาย 116 บาท
KTC คาดบริษัทรายงานกำไรไตรมาส 2/59 ที่ 589 ลบ.เพิ่มขึ้น 26.9% เอ็นพีแอลคาดคงที่ที่ 2.01 % เทียบกับไตรมาสที่แล้ว แต่บริษัทยังตั้งสำรองสูงอยู่เนื่องจากเราคาดว่ามีการตัดหนี้สูญสูงขึ้นในไตรมาสนี้ อัตราส่วนสำรองต่อหนี้สูญคาดยังอยู่ที่410% ยังคงประมาณการเดิมและยังคงคำแนะนำซื้อราคาเป้าหมาย 116 บาท/หุ้น
13 ก.ค. 2559

บล.กสิกรไทย ระบุในบทวิเคราะห์วันนี้ (13ก.ค.) ว่าบริษัท บัตรกรุงไทย จำกัด (มหาชน) หรือ KTC คาดบริษัทรายงานกำไรไตรมาส 2/59 ที่ 589 ลบ.เพิ่มขึ้น 26.9% เทียบช่วงเดียวกันของปีก่อน และลดลง 7.2% เทียบไตรมาสก่อนหน้าซึ่งคิดเป็น25% ของประมาณการกำไรสุทธิทั้งปี เมื่อเทียบกับปีที่แล้วกำไรโตดีขึ้นจากรายได้ดอกเบี้ย (จากสินเชื่อที่คาดจะโต 13.4% เทียบช่วงเดียวกันของปีก่อน) และรายได้ที่ไม่ใช่ดอกเบี้ยที่สูงขึ้นจากยอดใช้จ่ายที่ยังดีและรายได้หนี้สูญรับคืนที่ดีขึ้น เมื่อเทียบกับไตรมาส 1/59 กำไรสุทธิลดลงจากค่าใช้จ่ายสำรองที่สูงขึ้น 
เอ็นพีแอลคาดคงที่ที่ 2.01 % เทียบกับไตรมาสที่แล้ว แต่บริษัทยังตั้งสำรองสูงอยู่เนื่องจากเราคาดว่ามีการตัดหนี้สูญสูงขึ้นในไตรมาสนี้ อัตราส่วนสำรองต่อหนี้สูญคาดยังอยู่ที่410% ยังคงประมาณการเดิมและยังคงคำแนะนำซื้อราคาเป้าหมาย 116 บาท/หุ้น